ഇന്ത്യയുടെ കിഴക്കന് മേഖലയിലെ സൈനിക നീക്കങ്ങള്ക്ക് ശക്തിപകരാന് കൂടുതല് യുദ്ധവിമാനങ്ങള് പുതുതായി വ്യോമസേനയുടെ ഭാഗമായത് മൂന്ന് റഫാല് യുദ്ധ വിമാനങ്ങള് കൊല്ക്കത്ത: ഇന്ത്യന് വ്യോമസേനയ്ക്ക് കരുത്ത് പകരാന് മൂന്ന് റഫാല് വിമാനങ്ങള് കൂടി. പശ്ചിമ ബംഗാളിലെ ഹസിമാര എയിര്ബേസില് നടന്ന ചടങ്ങില് മൂന്ന് റാഫല് വിമാനങ്ങള് ഇന്ത്യന് വ്യോമ സേനയുടെ നൂറ്റിയൊന്നാം സ്ക്വാഡ്രന്റെ ഭാഗമായി. വ്യോമസേന മേധാവി ആര്.കെ.എസ് ബദൗരിയുടെ നേതൃത്വത്തിലാണ് ചടങ്ങ് നടന്നത്. ഇന്ത്യയുടെ കിഴക്കന് മേഖലയിലെ സൈനിക നീക്കങ്ങള്ക്ക് ശക്തി പകരുന്നതാണ് ഇത്. നിലവില് 26 റഫാല് വിമാനങ്ങളാണ് ഇന്ത്യന് വ്യോമസേനയ്ക്ക് ഉള്ളത്. റഫാല് വിമാനങ്ങളുടെ ആദ്യ സ്ക്വാഡ്രണ് അംബാലയിലെ എയര് ഫോഴ്സ് സ്റ്റേഷന് ആസ്ഥാനമായാണ് പ്രവര്ത്തിക്കുന്നത്. ഒരു സ്ക്വാഡ്രണില് 18 യുദ്ധവിമാനങ്ങളാണ് ഉള്ളത്. Stories you may Like